
J e g y z ő k ö n y v

Készült a Bácsalmás Város Önkormányzata Képviselő-testületének 2014. július 7-én, 14 óra 10 perc kezdettel, Bácsalmáson, a Városháza I. emeleti polgármesteri tárgyalójában megtartott ülésén.

Jelen vannak:

Németh Balázs polgármester, Bailo Amadou, dr. Bakó Mária Lujza, Farkas Zoltán és Krizsán Mihály és Nagy Gábor (később érkezett) képviselők (6);

Patocskai Ibolya jegyző és Hortyiné Lapostyán Katalin megbízott pénzügyi, beruházási és üzemeltetési osztályvezető (2);
Jegyzőkönyvvezető: Deák Szabina testületi ügyintéző;

Az ülésről távolmaradt:
Tóth Árpád alpolgármester, dr. Tanács Róbert és Turcsányi Csaba képviselők (3).

Németh Balázs polgármester a rendkívüli ülést megnyitja, és megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Bailo Amadou és Farkas Zoltán képviselőket javasolja kijelölni, majd a javaslatának az elfogadását szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

177/2014. (VII. 7.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és Farkas Zoltán képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirend elfogadását javasolja, majd a javaslatát – más indítvány nem lévén – szavazásra bocsátja.

A képviselő-testületi egyhangúlag (5 igen szavazattal) az alábbi határozatot hozza:
178/2014. (VII. 7.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2014. július 7-i rendkívüli ülésén a következő napirendi pontot tárgyalja meg:

1.
Fotovoltaikus rendszerek kialakítása KEOP-2014-4.10.0/N, előkészítési és megvalósítási feladatok ellátására irányuló szolgáltatás beszerzése (1. sz. előterjesztés)
2.
Közvilágítás korszerűsítésére vonatkozó Energetikai tanulmány készítésére irányuló szolgáltatás beszerzése (2. sz. előterjesztés)
3.
Megállapodás a Bácsalmási Polgárőr Egyesülettel gépkocsi használatról (3. sz. Megállapodás)

4.
A Bácsalmási Önkormányzati Közszolgáltatási Közhasznú Nonprofit Kft. kérelme pályázat előfinanszírozással kapcsolatban (4. sz. előterjesztés)

5.
Egyebek 

II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont

Fotovoltaikus rendszerek kialakítása KEOP-2014-4.10.0/N, előkészítési és megvalósítási feladatok ellátására irányuló szolgáltatás beszerzése 

(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzáteszi, a napelemes rendszer kialakítására két épületet választottak ki, a feldolgozóüzemet és a művelődési házat, olyat próbáltak választani, ahol egész évben folyamatos az áramfogyasztás.
A szakbizottság bekért 3 árajánlatot, az Optimum Term Kft.-től, a Magyar Energia Kontroll Kft.-től, a Pályázhat Mérnöki Szolgáltató és Tanácsadó Kft.-től. Mindhárom árajánlat beérkezett, az Optimum Term Kft. adta a legkedvezőbb árajánlatot, 2.164.000,-Ft + ÁFA ajánlattal.
Németh Balázs polgármester ismerteti – kérdés, észrevétel nem lévén – az alábbi határozatban foglaltakat, melynek az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

179/2014. (VII. 7.) Bácsalmás v. öh.

Fotovoltaikus rendszerek kialakítása KEOP-2014-4.10.0/N, 

előkészítési és megvalósítási feladatok ellátására irányuló 

szolgáltatás beszerzése
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a KEOP-2014-4.10.0/N kódszámú, társadalmi egyeztetésre bocsátott 50 kVA alatti (HMKE) napelemes rendszere(k) létesítésére 20.000.000,- Ft – 50.000.000,- Ft (bruttó) értékhatár közötti kiírásra kerülő pályázaton indulni kíván.

2.
A KEOP -2014-4.10.0/N pályázat előkészítési és megvalósítási feladatainak ellátására irányuló szolgáltatás elvégzésével legkedvezőbb árajánlatra tekintettel az Optimum Term Kft-t (1134 Budapest, Gidófalvi u. 33.) bízza meg.

3.
A képviselő-testület szorgalmazza, hogy a műszaki lehetőségek függvényében a tervezés során a maximális 50 kVA teljesítmény kerüljön kihasználásra.

4.
A Képviselő-testület felhatalmazza Németh Balázs polgármestert a KEOP-2014-4.10.0/N kódszámú pályázaton való induláshoz szükséges eljárási cselekmények bonyolításával, szükséges döntések meghozatalával, illetve szerződések aláírásával.

Határidő:
azonnal

Felelős:
Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Kerényi Tamás beruházási ügyintéző

2. napirendi pont

Közvilágítás korszerűsítésére vonatkozó Energetikai tanulmány készítésére irányuló szolgáltatás beszerzése 

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzáteszi, hogy 3 cégtől kértek árajánlatot, a Sistrade Kft.-től, a VILLPLAN Kft.-től és az U Light Kft.-től. Elmondja, hogy mindhárom árajánlat megérkezett, a Sistrade Kft.  3.325.220,-Ft + ÁFA,  az U Light Kft. 3.527.700,-Ft +ÁFA, a VILLPLAN Kft. ajánlata pedig 7.847.450,-Ft+ ÁFA, ezt követően – kérdés, észrevétel nem lévén – az alábbi határozatban foglaltakat ismerteti, majd az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

180/2014. (VII. 7.) Bácsalmás v. öh.

Közvilágítás korszerűsítésére vonatkozó

Energetikai tanulmány készítésére irányuló

szolgáltatás beszerzése
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a KEOP „Épületenergetikai fejlesztések és közvilágítás energiatakarékos átalakítása” c. pályázati konstrukció szerinti KEOP-2012-5.5.0/A kódszámon kiírásra kerülő pályázaton indulni kíván.

2.
A KEOP -2012-5.5.0/A pályázat tervezett közvilágítás korszerűsítéséhez szükséges Energetikai tanulmánykészítésével - legkedvezőbb árajánlatra tekintettel - az Sistrade Kft.-t (7625 Pécs, Magaslati út 47/A.) bízza meg 3.325.220,- Ft+ÁFA összegben.

3.
A Képviselő-testület felhatalmazza Németh Balázs polgármestert a KEOP-2012-5.5.0/A kódszámú pályázaton való induláshoz szükséges eljárási cselekmények bonyolításával, szükséges döntések meghozatalával, illetve szerződések aláírásával.

Határidő:
azonnal

Felelős:
Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Kerényi Tamás beruházási ügyintéző

3. napirendi pont

Megállapodás a Bácsalmási Polgárőr Egyesülettel gépkocsi használatról 

(Szóbeli.)
Németh Balázs polgármester elmondja, hogy szeretnének egy megállapodást kötni a Bácsalmási Polgárőr Egyesülettel, azzal kapcsolatban, hogy az Önkormányzat kölcsönadná a polgárőrök éjszakai és hétvégi járőrözésekre a fehér Volkswagen Polo gépjárművet, melynek tankolását havonta 500 km futásteljesítményig ingyenesen biztosítaná az Önkormányzat. 
Farkas Zoltán képviselő elmondja, hogy akkor az havonta 20.000,-Ft-ot jelent, az évente 240.000,-Ft. 
Németh Balázs polgármester kijelenti, hogy le lehet venni 200-300 km-re is.

Bailo Amadou képviselő megjegyzi, hogy ha jól emlékszik 2-3 éve nem kaptak semmilyen támogatást a polgárőrök.
Farkas Zoltán képviselő kijelenti, hogy nem tudja, hogy mennyire alkalmas erre a Volkswagen Polo.

Németh Balázs polgármester – további hozzászólás, észrevétel nem lévén – az alábbi határozatban foglaltak elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

181/2014. (VII. 7.) Bácsalmás v. öh.

Megállapodás a Bácsalmási Polgárőr Egyesülettel 

gépkocsi használatról
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Bácsalmás Város Önkormányzat használatában lévő IDC-092 forgalmi rendszámú, Volkswagen Polo típusú gépjármű kölcsönadásával segíti Bácsalmás város településen a Bácsalmási Polgárőr Egyesület éjszakai hétvégi járőrözését.

2/
A Képviselő-testület jelen határozat melléklete szerint jóváhagyja a Bácsalmási Polgárőr Egyesülettel kötendő megállapodást, és megbízza a Németh Balázs polgármestert az aláírásával.


Határidő:
azonnal


Felelős: Németh Balázs polgármester


Operatív felelős: Patocskai Ibolya jegyző


A határozatról értesül:


- kivonattal:
1. Németh Balázs polgármester




2. Patocskai Ibolya jegyző




3. Hortyiné Lapostyán Katalin megbízott gazdasági osztályvezető

A 181/2014. (VII. 7.) Bácsalmás v. öh. jelölésű határozat melléklete a jelen nyílt ülési jegyzőkönyv 1. mellékleteként szerepel.

4. napirendi pont

Közvilágítás korszerűsítésére vonatkozó Energetikai tanulmány készítésére irányuló szolgáltatás beszerzése 

(A 4. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – további hozzászólás, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

182/2014. (VII. 7.) Bácsalmás v. öh.

A Bácsalmási Önkormányzati Közszolgáltatási Közhasznú

Nonprofit Kft. 11/2013.(III.5.) VM rendelet alapján

a Leader térségek közötti együttműködés keretében

benyújtott pályázata előfinanszírozásának támogatása
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmási Önkormányzati Közszolgáltatási Közhasznú Nonprofit Kft. részére a 11/2013. (III.5.) VM rendelet alapján a Leader térségek közötti együttműködés keretében benyújtott pályázata előfinanszírozásához 19.292.111.- Ft visszatérítendő támogatást biztosít 2015. március 31-i visszafizetéssel, de legkésőbb a támogatási összeg kifizetését követő második napig, a tartalék terhére.

2. A Képviselő-testület a visszatérítendő támogatás biztosítékaként a számlavezető pénzintézeténél felhatalmazást kér beszedési megbízáshoz a Bácsalmási Önkormányzati Közszolgáltatási Közhasznú Nonprofit Kft.-től.

3. A Képviselő-testület felhatalmazza Németh Balázs polgármestert a támogatási szerződés aláírására.

Határidő: azonnal és 2015. március 31. (a támogatás visszafizetésére)

Felelős: Németh Balázs polgármester

Operatív felelős: Barta Tiborné Gáll Ágnes ügyvezető

A határozatról értesül:

- kivonattal:
1. 
Németh Balázs polgármester



2. 
Patocskai Ibolya jegyző

 

3. 
Hortyiné Lapostyán Katalin mb. PBÜ osztályvezető



4.
Horváth Erika pályázati koordinátor



- levélben:
1.
Bácsalmási Önkormányzati Közszolgáltatási Közhasznú  



Nonprofit Kft.

A 182/2014. (VII. 7.) Bácsalmás v. öh. jelölésű határozat melléklete a jelen nyílt ülési jegyzőkönyv 2. mellékleteként szerepel.

Nagy Gábor képviselő csatlakozik az üléshez 14 óra 42 perckor.

5. napirendi pont

Egyebek
Németh Balázs polgármester elmondja, hogy Borszékre várnak egy négyfős delegációt augusztus 1-jétől 3-ig, erre várja majd a jelentkezőket. 
Krizsán Mihály és dr. Bakó Mária Lujza képviselők jelzik, hogy szeretnének menni Borszékre.
Németh Balázs polgármester tájékoztatja a Képviselő-testületet, hogy 2014. július 10-én, csütörtökön 16 órakor lesz a Városháza dísztermében egy lakossági fórum, azon lakóingatlan tulajdonosok számára, akik a folyamatban lévő uniós szennyvízcsatorna pályázattal nem érintettek, így a már korábban kiépített szennyvízcsatorna-hálózatra utólag kell rácsatlakozniuk.

Németh Balázs polgármester több napirendi pont nem lévén − a részvételt megköszönve − az ülést 15 óra 5 perckor berekeszti.
K. m. f.


Németh Balázs
Patocskai Ibolya


polgármester
jegyző


Bailo Amadou
Farkas Zoltán

képviselők, jegyzőkönyv-hitelesítők
1. melléklet a Bácsalmás Város Önkormányzatának Képviselő-testülete 15/2014. számú, 

2014. július 7-én megtartott rendkívüli nyílt ülésének jegyzőkönyvéhez
Melléklet a 181/2014. (VII. 7.) Bácsalmás v. öh. jelölésű határozathoz

Megállapodás
  

amely létrejött egyrészről 
Bácsalmás Város Önkormányzat (6430 Bácsalmás, gr. Teleki József utca 4-8., képviselő: Németh Balázs polgármester, mint kölcsönadó, 

másrészről a

Bácsalmási Polgárőr Egyesület

Székhelye:  6430. Bácsalmás, Honvéd u. 50. 

Képviseli: Galaci András

(Adóigazgatási azonosító száma: ………..

Statisztikai számjele: ……………..

mint kölcsönvevő  között, a lent megjelölt helyen és időben az alábbi feltételekkel: 

  

1. A megállapodás tárgya a Kölcsönadó használatában lévő IDC-092 forgalmi rendszámú, Volkswagen Polo típusú gépjármű. A kölcsönadás célja Bácsalmás város településen a polgárőrök éjszakai, hétvégi járőrözésének segítése. 

2. A megállapodás határozatlan időre szól. 

3. A Kölcsönadó gondoskodik a kötelező felelősség biztosítás és a CASCO biztosítás érvényességéről.  

4. A felek megállapodnak abban, hogy a Kölcsönadó a Kölcsönvevő részére az 1. pontban szereplő gépjármű használatát előzetes egyeztetés alapján, havi 500 km futásteljesítményig ingyenesen biztosítja. 500 km feletti használat esetén a futott km alapján az NAV által közzétett üzemanyagnorma szerinti költségtérítést kell fizetni.
5. A Kölcsönadó szavatol azért, hogy az eseti igénybevételkor a haszonkölcsönbe adott gépjármű a megállapodás szerinti használatra alkalmas. A felek erről  igénybevételkor közösen meggyőződnek. 

6. A Kölcsönadó a gépjárművet kifogástalan, tiszta, üzemképes állapotban köteles átadni Kölcsönvevő részére, aki szintén kifogástalan, tiszta, üzemképes állapotban köteles azt Kölcsönadó részére visszaszolgáltatni. Felek az alkalmanként kiállítandó átadás-átvételi dokumentum aláírásával veszik és adják át a gépjárművet egymásnak, e dokumentumban rögzítik a gépjármű állapotát és km óra állását is. A gépjármű vezetője a használat után a km óra összesítő lapot köteles kitölteni.

7. A felek megállapodnak, hogy a megállapodás időtartama alatt Kölcsönvevő a gépjármű használatára az igényét előzetesen, legkésőbb az igénybevételt megelőző nap jelzi.

8. Kölcsönvevő elismeri, hogy a Kölcsönadó a megállapodás aláírásakor a gépjármű használatát bemutatta, egyúttal kötelezettséget vállal arra, hogy a gépjárművet rendeltetésszerűen, a tőle elvárható gondossággal használja. 

9. A megállapodás fennállása alatt a Kölcsönadó gondoskodik a gépjármű karbantartásáról és üzemképes állapotáról, a Kölcsönvevő használata során keletkezett hibák kijavításáról, amelyek a rendeltetésszerű használat mellett jelentkeznek. A meghibásodásról és ennek elhárításáról Kölcsönvevő a Kölcsönadót köteles tájékoztatni.

10. A Kölcsönvevő által biztosított gépjárművezető esetén a Kölcsönvevő felel minden olyan kárért, amely a rendeltetésellenes vagy megállapodásellenes használat következménye. Ha üzemeltetés közben a Kölcsönvevő rendellenességet észlel, köteles a gépjárművet haladéktalanul szervizbe vinni, és ezzel egyidejűleg a Kölcsönadót értesíteni.

11. A Kölcsönvevő a Kölcsönadó engedélye nélkül a gépjárművet harmadik személy használatába nem adhatja. Ha a Kölcsönvevő a gépjárművet a Kölcsönadó engedélye nélkül engedi át másnak használatra, felelős azokért a károkért is, amelyek e nélkül nem következtek volna be. 

12. A Kölcsönvevő által biztosított gépjárművezető esetén, ha a gépjármű a Kölcsönvevő hibájából megsemmisül, használhatatlanná válik, megsérül, a Kölcsönvevő köteles a keletkezett kárt megtéríteni.

13. A Kölcsönvevő által biztosított gépjárművezető esetén, a hibájából történt baleset következtében felmerülő kár CASCO biztosítási önrészét a Kölcsönvevő megtéríti. 

Jelen szerződésben nem szabályozott kérdésekben a Polgári Törvénykönyv haszonkölcsönre vonatkozó rendelkezései (Ptk. 6:357 –6:359. §) az irányadóak. 

  

Jelen szerződést a Felek mint akaratukkal mindenben megegyezőt aláírásukkal megerősítenek. 

Kelt: Bácsalmás, 2014. ………………………... 


Bácsalmás Város Önkormányzata

Bácsalmási Polgárőr Egyesület


nevében:







        Németh Balázs



Galaci András



          polgármester

2. melléklet a Bácsalmás Város Önkormányzatának Képviselő-testülete 15/2014. számú, 

2014. július 7-én megtartott rendkívüli nyílt ülésének jegyzőkönyvéhez
Melléklet a 182/2014. (VII. 7.) Bácsalmás v. öh. jelölésű határozathoz

         BÁCSALMÁS  VÁROSI  ÖNKORMÁNYZAT
6430 Bácsalmás, gr. Teleki J. u. 4-8.

  Telefon : (79) 541 455     Telefax : (79)  541 470     e-mail :  polg.hiv@bacsalmas.hu

Ügyfélfogadás  :  hétfő és péntek  800 - 1200
csütörtök :  800 - 1200  és 1300 - 1600

TÁMOGATÁSI SZERZŐDÉS

Amely létrejött egyrészről Bácsalmás Városi Önkormányzata (6430 Bácsalmás, Gr. Teleki J. u. 4-8, képviselő: Németh Balázs polgármester), mint Támogató, másrészről 

a Bácsalmási Önkormányzati Közszolgáltatási  Közhasznú Nonprofit Kft. (székhely:6430 Bácsalmás,  Bezdán u. 10.  képviseli: Barta Tiborné Gáll Ágnes), mint Támogatott, a Támogatottnál futó „LEDAER TÉRSÉGEK KÖZÖTTI EGYÜTTMŰKÖDÉS” elnevezésű pályázathoz kapcsolódó előfinanszírozás biztosítása érdekében az alábbiak szerint:

1. Támogató Bácsalmás Város Önkormányzata …./2014. (…..). Bácsalmás v. öh. határozata alapján 19.292.111.- Ft (azaz tizenkilencmillió-kettőszázkilencvenkettőezer száztizenegy Ft) visszatérítendő támogatást nyújt a Támogatott részére, pályázati előfinanszírozásra a pályázati  összeg beérkezéséig, de legkésőbb 2015. március 31-ig.

2. Támogató vállalja, hogy 19.292.111,- Ft összegű visszatérítendő támogatást biztosít 2014. július ….tól a Támogatott részére „LEDAER TÉRSÉGEK KÖZÖTTI EGYÜTTMŰKÖDÉS” pályázat előfinanszírozására. A támogatás összegét átutalja a Támogatott OTP Banknál vezetett 11732088-29900428 számú bankszámlájára.

3. A Támogatott vállalja, hogy a támogatás összegét lejáratkor, de legkésőbb 2015. március 31-ig átutalja a Bácsalmás Városi Önkormányzat 11732088-15336471-00000000 számú számlájára.

4. A Támogatott tudomásul veszi, hogy a kapott támogatás végső visszafizetésének időpontja 2015. március 31.

5.A Támogatott tudomásul veszi, hogy amennyiben a jelen szerződésből eredő fizetési kötelezettségeinek legkésőbb  2015.március 31-ig nem, vagy nem maradéktalanul tesz eleget, úgy a Támogató a vissza nem fizetett összegre vonatkozóan azonnali beszedési megbízás benyújtására jogosult. Az azonnali beszedési megbízásra a jelen szerződés elválaszthatatlan részét képező a Támogatott, mint kötelezett számlatulajdonos hitelintézetének szóló bejelentése (felhatalmazó levél) alapján történik.

6. A jelen szerződésben nem szabályozott kérdésekben a hatályos Polgári Törvénykönyvről szóló és a vonatkozó jogszabályok rendelkezései az irányadók.

7. Az esetlegesen felmerülő jogvitákkal kapcsolatban a szerződő felek kikötik- hatáskörtől függően- a Kecskeméti Törvényszék, illetve a Bajai Járási Bíróság kizárólagos illetékességét.

A Szerződés 4 eredeti, egymással teljes egészében megegyező példányban készült, amelyből 1 példány a Támogatottnál, 3 példány a Támogatónál marad.

Jelen szerződést a Szerződő Felek elolvasás és megértés után, mint akaratukkal mindenben megegyezőt jóváhagyólag aláírták.

Bácsalmás, 2014. július …. 

…………………………………..


………………………………………..

             Németh Balázs


Barta Tiborné Gáll Ágnes 


polgármester




         ügyvezető

A kötelezettségvállalást ellenjegyeztem:

Hortyiné Lapostyán Katalin

   Mb. PBÜ osztályvezető
